Terima Kasih Cinta (drama)

Terima Kasih Cinta ialah sebuah siri drama televisyen Malaysia 2022 arahan Azri Izhar, dibintangi oleh Anna Jobling dan Amar Baharin. Siri ini memulakan tayangan perdana di Slot Akasia, TV3 bermula 30 November 2022Drama Terima Kasih Cinta mCentralMY menggantikan Wanita Milik Tuan Putra.

 Sinopsis 
Pertemuan An dengan dua anak kecil Yaya dan adiknya Lea membawa pertelingkahan dan perselisihan faham antara dia dengan Harris Ibrahim. Lelaki bongkak dan sombong itu tidak perlukan pertolongan An untuk menjaga anak-anaknya. 

Malah Harris memberi amaran pada An untuk tidak lagi mengambil berat terhadap mereka. Tapi tidak bagi Yaya dan Lea. Anak kecil itu belum pandai hidup berdikari. Mereka tetap mengharapkan belas dari An. 

Bagai menjilat ludah yang telah dihamburkan, Harris kembali menagih pertolongan dari ummi; ibu saudara An, untuk menjaga kedua anaknya itu tatkala dia bertugas malam. 

Razlan yang bakal mengahwini wanita pilihan keluarga datang menagih cinta lama dan mahu memperisterikan An. Razlan bukan lagi cinta hatinya kerana lelaki itu tidak pernah berani mengota janjinya. 

Saat itulah Harris datang melamar mahu memperisterikan An demi anak-anaknya yang sudah menjadikan An mommy mereka. Harris bukan lelaki idaman An, jauh sekali untuk dijadikan suami. 

Biarpun usia An sudah menginjak 33 tahun, tapi dia belum terdesak untuk menamatkan zaman bujang. Apakah akan jadi pada rumahtangga mereka jika kasih sayang tidak akan wujud di antara mereka? 

Mampukah kebahagiaan jadi miliknya jika kasih sayang datang dari Yaya dan Lea sahaja? Benar, cinta bukan segalanya. Tetapi penting dalam membina rumahtangga bahagia. Apakah cinta mampu dimilikinya jika cinta lelaki itu hanya pada arwah isterinya?

Pelakon

Pelakon utama
 Amar Baharin sebagai Dr Harris
 Anna Jobling sebagai Wan Raihana (Anje & An)

Pelakon kanak-kanak
 Maryam Annisa sebagai Lea
 Kiky Hannah sebagai Yaya

Pelakon pembantu
 Azrel Ismail sebagai Razman
 Rita Nadira sebagai Dr Nora
 Aida Khalida sebagai Ummi
 Datin Sri Noniswara sebagai Tokma
 Wan Sharmila sebagai Shida
 Syafnida Shuhaimi sebagai Baizura
 Faez Malek sebagai Dr Adam
 Azhar Amir sebagai Tokpa
 Daniel Dashuki sebagai Dr. Zakwan
 Dai Syed Iqmal sebagai Ustaz Ali

Penampilan khas
 Dato' Sri Shah Rezza sebagai Tan Sri Rashid

Rujukan



Kategori:Drama adaptasi novel di Malaysia
Kategori:Drama Melayu 2022